# Dôvodová správa

### Všeobecná časť

Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonovbol vypracovaný na základe Plánu legislatívnych úloh vlády Slovenskej republiky na rok 2012.

Cieľom predloženého návrhu zákona je zjednodušiť niektoré administratívne postupy v konaní štátnej správy na úseku ochrany poľnohospodárskej pôdy, upraviť smerovanie a rozsah inštitútu odvodu za odňatie najkvalitnejšej poľnohospodárskej pôdy v príslušnom katastrálnom území, ustanoviť postup pri pestovaní rýchlorastúcich energetických drevín na poľnohospodárskej pôde. Návrh zákona rieši niektoré problémy aplikačnej praxe pri rozhodovaní o zmenách druhov pozemkov v konaniach s veľkým počtom účastníkov.

Návrh zákona bude mať pozitívny vplyv na rozpočet verejnej správy a nebude mať vplyv na podnikateľské prostredie, sociálne vplyvy, životné prostredie a na informatizáciu spoločnosti.

Návrh zákona je v súlade s Ústavou Slovenskej republiky a súvisiacimi všeobecne záväznými právnymi predpismi a medzinárodnými zmluvami, ktorými je Slovenská republika viazaná.

**DOLOŽKA ZLUČITEĽNOSTI**

**právneho predpisu**

**s právom Európskej únie**

**1. Predkladateľ právneho predpisu:** vláda Slovenskej republiky

**2. Názov návrhu právneho predpisu:** Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov

**3. Problematika návrhu právneho predpisu:**

a) nie je upravená v práve Európskej únie:

 - v primárnom

 - v sekundárnom (prijatom po nadobudnutí platnosti Lisabonskej zmluvy, ktorou sa mení a dopĺňa Zmluva o Európskom Spoločenstve a Zmluva o Európskej únie – po 30. novembri 2009):

1. legislatívne akty

2. nelegislatívne akty

b) nie je obsiahnutá v judikatúre Súdneho dvora Európskej únie

 Vzhľadom k tomu, že problematika návrhu zákona nie je upravená v práve Európskej únie, je bezpredmetné vyjadrovať sa k bodom 4., 5. a 6.

**Doložka vybraných vplyvov**

**A.1. Názov materiálu:** Návrh zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a o zmene a doplnení niektorých zákonov

**Termín začatia a ukončenia PPK:**

**A.2. Vplyvy**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia ? |  | x |  |
| 3. Sociálne vplyvy |  | x |  |
| - vplyvy na hospodárenie obyvateľstva, |  |  |  |
| - vplyvy na sociálnu exklúziu |  |  |  |
| - vplyvy na rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

V súčasnosti sa nedá výška týchto príjmov presne kvantifikovať z dôvodu, že ich celkovú výšku ovplyvňujú viaceré faktory, napríklad počet žiadateľov o odňatie poľnohospodárskej pôdy, rozsah a kvalita pôdy, ktorá sa bude zaberať. V jednotlivých tabuľkách analýzy vplyvov je v rokoch 2013 až 2015 uvedený kvalifikovaný odhad výšky odvodov za odňatie poľnohospodárskej pôdy, vychádzajúci predovšetkým zo skutočného plnenia týchto príjmov v predchádzajúcich rokoch. V návrhu rozpočtu na roky 2013 až 2015 sa tieto príjmy rozpočtujú v kapitole MPRV SR, v roku 2013 v sume 470 937 eur, v rokoch 2014 a 2015 identicky v sume 504 130 eur. Novelou zákona sa v zmysle odhadov predpokladá nárast týchto príjmov každoročne v rokoch 2013 až 2015 o 1 000 000 eur.

**A.4. Alternatívne riešenia**

**A.5. Stanovisko gestorov**

**Vplyvy na rozpočet verejnej správy,**

**na zamestnanosť vo verejnej správe a financovanie návrhu**

**2.1. Zhrnutie vplyvov na rozpočet verejnej správy v návrhu**

Tabuľka č. 1

|  |  |
| --- | --- |
| **Vplyvy na rozpočet verejnej správy** | **Vplyv na rozpočet verejnej správy (v eurách)** |
| **2012** | **2013** | **2014** | **2015** |
| **Príjmy verejnej správy celkom** | **400 000** |  **1 470 937**  |  **1 504 130** | **1 504 130** |
| v tom: za každý subjekt verejnej správy zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **400 000** | **1 470 937** |  **1 504 130** |  **1 504 130** |
| ***- vplyv na územnú samosprávu*** | **0** | **0** | **0** | **0** |
| **Výdavky verejnej správy celkom** | **0** | **0** | **0** |  **0**  |
| v tom: za každý subjekt verejnej správy / program zvlášť | 0 | 0 | 0 | 0 |
| ***z toho:***  |  |  |  |  |
| ***- vplyv na ŠR*** | **0** | **0** | **0** | **0** |
| ***- vplyv na územnú samosprávu*** | **0** | **0** | **0** | **0** |
| **Celková zamestnanosť**  | **0** | **0** | **0** | **0** |
| ***- z toho vplyv na ŠR***  | 0 | 0 | 0 | 0 |
| **Financovanie zabezpečené v rozpočte** | **400 000** | **470 937** | **504 130** | **504 130** |
| v tom: za každý subjekt verejnej správy / program zvlášťMPRV SR (EK 290) | 400 000 | 470 937 | 504 130 | 504 130 |
|  |  |  |  |  |

**2.2. Financovanie návrhu**

Tabuľka č. 2

|  |  |
| --- | --- |
| **Financovanie** | **Vplyv na rozpočet verejnej správy (v eurách)** |
| **2012** | **2013** | **2014** | **2015** |
| **Celkový vplyv na rozpočet verejnej správy ( - príjmy, + výdavky)** | **-400 000** | **- 1 470 937** | **- 1 504 130** | **- 1 504 130** |
|   z toho vplyv na ŠR | - 400 000 | - 1 470 937 | - 1 504 130 |  -1 504 130 |
|   financovanie zabezpečené v rozpočte | 400 000 | 470 937 | 504 130 | 504 130 |
|   ostatné zdroje financovania | 0 | 0 | 0 | 0 |
| **Rozpočtovo nekrytý vplyv / úspora\*** | **0** | **-1 000 000** | **- 1 000 000** | **- 1 000 000** |
|  |  |  |  |  |

\* Rozpočtovo nekrytý vplyv/úspora predstavuje predpokladaný nárast príjmov z odvodov za odňatie poľnohospodárskej pôdy (v dôsledku zrušenia značného rozsahu výnimiek oslobodenia od platenia odvodov) o 1 000 000 eur v rokoch 2013 až 2015 v porovnaní s výškou týchto príjmov rozpočtovaných v návrhu rozpočtu verejnej správy na roky 2013 – 2015.

**Návrh na riešenie úbytku príjmov alebo zvýšených výdavkov podľa § 33 ods. 1 zákona č. 523/2004 Z. z. o rozpočtových pravidlách verejnej správy:**

**2.3. Popis a charakteristika návrhu**

**2.3.1. Popis návrhu:**

Akú problematiku návrhu rieši? Kto bude návrh implementovať? Kde sa budú služby poskytovať?

**2.3.2. Charakteristika návrhu podľa bodu  2.3.2. Metodiky :**

zmena sadzby

       zmena v nároku

       nová služba alebo nariadenie (alebo ich zrušenie)

       kombinovaný návrh

  x   iné

**2.3.3. Predpoklady vývoja objemu aktivít:**

Jasne popíšte, v prípade potreby použite nižšie uvedenú tabuľku. Uveďte aj odhady základov daní a/alebo poplatkov, ak sa ich táto zmena týka.

Tabuľka č. 3

|  |  |
| --- | --- |
| **Objem aktivít** | **Odhadované objemy** |
| **r** | **r + 1** | **r + 2** | **r + 3** |
| Indikátor ABC |   |   |   |   |
| Indikátor KLM |   |   |   |   |
| Indikátor XYZ |   |   |   |   |
|  |  |  |  |  |

**2.3.4. Výpočty vplyvov na verejné financie**

Uveďte najdôležitejšie výpočty, ktoré boli použité na stanovenie vplyvov na príjmy a výdavky, ako aj predpoklady, z ktorých ste vychádzali. Predkladateľ by mal jasne odlíšiť podklady od kapitol a organizácií, aby bolo jasne vidieť základ použitý na výpočty.

Tabuľka č. 4

|  |  |  |
| --- | --- | --- |
|  **Príjmy (v eurách)** | **Vplyv na rozpočet verejnej správy** | **poznámka** |
| **2012** | **2013** | **2014** | **2015** |
| **Daňové príjmy (100)1** |  |  |  |  |   |
| **Nedaňové príjmy (200)1**EK: 292 027 (Iné) | **400 000** 400 000 | **1 470 937**1 470 937 | **1 504 130**1 504 130 | **1 504 130**1 504 130  |   |
| **Granty a transfery (300)1** |  |  |  |  |   |
| **Príjmy z transakcií s finančnými aktívami a finančnými pasívami (400)** |  |  |  |  |   |
| **Prijaté úvery, pôžičky a návratné finančné výpomoci (500)** |  |  |  |  |   |
| **Dopad na príjmy verejnej správy celkom** |  |  |  |  |   |
|  |  |  |  |  |  |

1 –  príjmy rozpísať až do položiek platnej ekonomickej klasifikácie

 Tabuľka č. 5

|  |  |  |
| --- | --- | --- |
| **Výdavky (v eurách)** | **Vplyv na rozpočet verejnej správy** | **poznámka** |
| **r** | **r + 1** | **r + 2** | **r + 3** |
| **Bežné výdavky (600)** |  |  |  |  |   |
|   Mzdy, platy, služobné príjmy a ostatné osobné vyrovnania (610) |   |   |   |   |   |
|   Poistné a príspevok do poisťovní (620) |   |   |   |   |   |
|   Tovary a služby (630)2 |   |   |   |   |   |
|   Bežné transfery (640)2 |   |   |   |   |   |
|   Splácanie úrokov a ostatné platby súvisiace s úvermi, pôžičkami a NFV (650)2 |   |   |   |   |   |
| **Kapitálové výdavky (700)** |  |  |  |  |   |
|   Obstarávanie kapitálových aktív (710)2 |   |   |   |   |   |
|   Kapitálové transfery (720)2 |   |   |   |   |   |
| **Výdavky z transakcií s finančnými aktívami a finančnými pasívami (800)** |  |  |  |  |   |
| **Dopad na výdavky verejnej správy celkom** |  |  |  |  |   |
| **z toho výdavky na ŠR** |  |  |  |  |   |
|    Bežné výdavky(600) |  |  |  |  |   |
| Mzdy, platy, služobné príjmy a ostatné osobné vyrovnania (610) |  |  |  |  |   |
|     Kapitálové výdavky (700) |  |  |  |  |   |
|     Výdavky z transakcií s finančnými aktívami a finančnými pasívami (800) |  |  |  |  |   |
|  |  |  |  |  |  |

2 –  výdavky rozpísať až do položiek platnej ekonomickej klasifikácie

                   Tabuľka č. 6

|  |  |  |
| --- | --- | --- |
| **Zamestnanosť** | **Vplyv na rozpočet verejnej správy** | **poznámka** |
| **r** | **r + 1** | **r + 2** | **r + 3** |
| **Počet zamestnancov celkom\*** |  |  |  |  |   |
| **z toho vplyv na ŠR** |  |  |  |  |   |
| **Priemerný mzdový výdavok (v eurách)\*** |  |  |  |  |   |
| **z toho vplyv na ŠR** |   |   |   |   |   |
| **Osobné výdavky celkom (v eurách)** |  |  |  |  |  |
| **Mzdy, platy, služobné príjmy a ostatné osobné vyrovnania (610)\***  |  |  |  |  |  |
| **z toho vplyv na ŠR** |   |   |   |   |   |
| **Poistné a príspevok do poisťovní (620)\*** |  |  |  |  |  |
| **z toho vplyv na ŠR** |   |   |   |   |   |
|   |   |   |   |   |   |
| **Poznámky:** |   |   |   |   |   |
| Priemerný mzdový výdavok je tvorený podielom mzdových výdavkov na jedného zamestnanca na jeden kalendárny mesiac bežného roka |   |
| Poistné tvorí podiel mzdových výdavkov, pričom za organizácie v pôsobnosti kapitol štátneho rozpočtu, s výnimkou prenesených kompetencií výkonu štátnej správy, pre zamestnancov štátnej služby a zamestnancov pri výkone práce vo verejnom záujme predstavuje  34,95 %,  pre policajtov, profesionálnych vojakov, colníkov, hasičov vrátane horskej záchrannej služby predstavuje 33,2 %. Pre ostatné subjekty verejnej správy vrátane prenesených kompetencií výkonu štátnej správy poistné tvorí podiel zodpovedajúci  35,2 %. |
| Kategórie 610 a 620 sú z tejto prílohy automaticky prenášané do príslušných kategórií prílohy „výdavky“ |   |   |   |
|  |  |  |  |  |  |  |  |

**\* počet zamestnancov,  mzdy a poistné rozpísať podľa spôsobu odmeňovania (napr. policajti, colníci ...)**

Vplyvy na informatizáciu spoločnosti

|  |  |
| --- | --- |
| **Budovanie základných pilierov informatizácie** |  |
| **Obsah** |  |
| **6.1.** Rozširujú alebo inovujú sa existujúce alebo vytvárajú sa či zavádzajú sa nové elektronické služby?*(Popíšte ich funkciu a úroveň poskytovania.)* | Nie. |
| **6.2.** Vytvárajú sa podmienky pre sémantickú interoperabilitu?*(Popíšte spôsob jej zabezpečenia.)* | Nie. |
| **Ľudia** |  |
| **6.3.** Zabezpečuje sa vzdelávanie v oblasti počítačovej gramotnosti a rozširovanie vedomostí o IKT?*(Uveďte spôsob, napr. projekty, školenia.)* | Nie. |
| **6.4.** Zabezpečuje sa rozvoj elektronického vzdelávania?*(Uveďte typ a spôsob zabezpečenia vzdelávacích aktivít.)* | Nie. |
| **6.5.** Zabezpečuje sa podporná a propagačná aktivita zameraná na zvyšovanie povedomia o informatizácii a IKT?*(Uveďte typ a spôsob zabezpečenia propagačných aktivít.)* | Nie. |
| **6.6.** Zabezpečuje/zohľadňuje/zlepšuje sa prístup znevýhodnených osôb k službám informačnej spoločnosti?*(Uveďte spôsob sprístupnenia digitálneho prostredia.)* | Nie. |
| **Infraštruktúra** |  |
| **6.7.** Rozširuje, inovuje, vytvára alebo zavádza sa nový informačný systém?*(Uveďte jeho funkciu.)* | Áno, vytvára sa „Register plôch rýchlorastúcich drevín“ na poľnohospodárskej pôde, ktorý vedie a aktualizuje obvodný pozemkový úrad, so zámerom nutnosti vykonávania odborného dohľadu nad zásadami ochrany pôdy, vrátane dohľadu nad vykonaním spätnej rekultivácie poľnohospodárskej pôdy. |
| **6.8.** Rozširuje sa prístupnosť k internetu?*(Uveďte spôsob rozširovania prístupnosti.)* | Nie. |
| **6.9.** Rozširuje sa prístupnosť k elektronickým službám?*(Uveďte spôsob rozširovania prístupnosti.)* | Nie. |
| **6.10.** Zabezpečuje sa technická interoperabilita?*(Uveďte spôsob jej zabezpečenia.)* | Nie. |
| **6.11.** Zvyšuje sa bezpečnosť IT?(*Uveďte spôsob zvýšenia bezpečnosti a ochrany IT.)* | Nie. |
| **6.12.** Rozširuje sa technická infraštruktúra?(*Uveďte stručný popis zavádzanej infraštruktúry.)* | Nie. |
| **Riadenie procesu informatizácie** |  |
| **6.13.** Predpokladajú sa zmeny v riadení procesu informatizácie?*(Uveďte popis zmien.)* | Nie. |
| **Financovanie procesu informatizácie** |  |
| **6.14.** Vyžaduje si proces informatizácie finančné investície?*(Popíšte príslušnú úroveň financovania.)* | Nie. |
| **Legislatívne prostredie procesu informatizácie** |  |
| **6.15.** Predpokladá nelegislatívny materiál potrebu úpravy legislatívneho prostredia procesu informatizácie?*(Stručne popíšte navrhované legislatívne zmeny.)* | Nie. |

### Osobitná časť

### K článku I

### K bodu 1

Navrhuje sa vypustiť prílohu č. 3 zo zákona, ktorá bude predmetom úpravy vo vyhláške MPRV SR k zákonu.

**K bodom 2 až 5**

Navrhuje sa vypustiť príloha č. 1 zo zákona, ktorá bude predmetom úpravy vo vyhláške MPRV SR k zákonu.

**K bodu 6**

Navrhuje sa vypustiť príloha č. 2 zo zákona, ktorá bude predmetom úpravy vo vyhláške MPRV SR k zákonu.

**K bodu 7**

Ide o presnejšie gramatické vyjadrenie textu.

### K bodu 8

Navrhuje sa doplniť § 9 o odseky 3 a 5 tak, aby orgán ochrany poľnohospodárskej pôdy vydával záväzne stanovisko k navrhovanej zmene jedného poľnohospodárskeho druhu pozemku na iný poľnohospodársky druh pozemku (napríklad k zmene ornej pôdy na záhradu, vinice na trvalý trávny porast), so zreteľom na ochranu najkvalitnejších poľnohospodárskych pôd (často pod závlahou), a tak predchádzal nevhodnému situovaniu stavieb a celých stavebných komplexov v intenzívne obhospodarovanej poľnohospodárskej krajine v širokom extraviláne. Ďalej sa navrhuje, aby orgán ochrany poľnohospodárskej pôdy vydával záväzné stanovisko k zmene nepoľnohospodárskeho druhu pozemku na poľnohospodársky druh pozemku. Stanoviská orgánov ochrany poľnohospodárskej pôdy v týchto prípadoch sú potrebné na minimalizáciu rozšírenej nesprávnej praxe predprípravy poľnohospodárskych pozemkov pre zmenu ich funkčného využitia. Zmenu druhu pozemku možno v katastri vyznačiť iba na základe kladného záväzného stanoviska orgánu ochrany poľnohospodárskej pôdy.Orgán ochrany poľnohospodárskej pôdy vydá záporné stanovisko k navrhovanej zmene poľnohospodárskeho druhu pozemku v prípade, že bude v rozpore so zásadami ochrany pôdy, napríklad navrhovaná zmena by mohla prispieť k erózii pôdy, k zosuvu pôdy, ohroziť ekologickú stabilitu územia. Návrh správny orgán prešetrí v teréne a spracuje podrobný zápis, ktorý tvorí prílohu spisovej dokumentácie.

Prílohou žiadosti podľa odseku 3 sú základné identifikačné údaje o pozemku, najmä technické podklady katastra potrebné na vyznačenie zmeny poľnohospodárskeho druhu pozemku v katastri. Pri návrhu zmeny poľnohospodárskeho druh pozemku na ovocný sad žiadateľ predkladá aj vyjadrenia vlastníkov a spracovaný projekt na zriadenie ovocného sadu s odborným stanoviskom Ústredného kontrolného a skúšobného ústavu poľnohospodárskeho.Podklady zabezpečí žiadateľ.

### K bodu 9

V § 10 sa navrhuje spresnenie, zjednodušenie a sfunkčnenie konania pri zmenách druhov pozemkov pri rozhodovaní v pochybnostiach, či pozemok je alebo nie je poľnohospodárskou pôdou. Dôležité bolo spresniť, že predmetom konania sú pozemky, na ktorých vlastnosti pôdneho profilu boli zmenené prirodzenou cestou vplyvom prírodných podmienok a prírodných procesov v danom území, a pozemky, ktoré možno charakterizovať ako dlhodobo zalesnené poľnohospodárske pôdy tzv. „biele plochy“, vhodné na preradenie do lesných pozemkov (v prírode už sú súčasťou lesných ekosystémov). Cieľom je usporiadanie a zosúladenie skutočného duhu pozemku v teréne s jeho evidenciou v katastri nehnuteľností.

V ustanovení odseku 2 písm. b) boli taxatívne zadefinované nepoľnohospodárske druhy pozemkov, ktorých sa rozhodovanie v pochybnostiach či pozemok je alebo nie je poľnohospodárskou pôdou týka. Štandardnou praxou je, že správny orgán návrh prešetrí v teréne a spracuje podrobný zápis, ktorý tvorí prílohu spisovej dokumentácie. Predmetom rozhodnutia orgánu ochrany poľnohospodárskej pôdy podľa § 10 ods.2 písm. b) nie je lesný pozemok so zreteľom na ustanovenie § 3 zákona 326/2005 Z. z. o lesoch.

So zreteľom na stovky a často až tisícky dotknutých vlastníkov riešených pozemkov, z dôvodu zabezpečenia priechodnosti, rýchlosti a zákonnosti konania sa rozhodnutia správneho orgánu je navrhované, aby boli oznamované aj verejnou vyhláškou súbežne s doručovaním do vlastných rúk.

V § 11 sa ustanovuje rozšírená možnosť podávania žiadosti o zmenu druhu pozemku na účely súladu druhu pozemku v teréne s jeho evidenciou v katastri nehnuteľnosti

Z dôvodu zabezpečenia priechodnosti, rýchlosti a zákonnosti konania sa rozhodnutia budú doručovať pri počte nad 20 účastníkov konania verejnou vyhláškou. Súčasne sa ustanovila povinnosť orgánu štátnej správy preskúmať návrh v teréne, a ak nezistí dôvod na zmenu druhu pozemku, aby túto skutočnosť oznámil listom nie rozhodnutím.

### K bodu 10

Ustanovenie § 12 sa navrhuje doplniť o zásadu a povinnosť chrániť najkvalitnejšie poľnohospodárske pôdy v katastrálnom území pri posudzovaní návrhov nepoľnohospodárskeho použitia poľnohospodárskej pôdy (napríklad stavebné zámery, zámery ťažby), na všetkých úrovniach konania správneho orgánu, či už ide o vyjadrenie, stanovisko, súhlas alebo rozhodnutie.

### K bodom 11 a 12

V ustanovení § 12 ods. 2 sa zákonná povinnosť chrániť najkvalitnejšie poľnohospodárske pôdy v katastrálnom území sa vzťahuje nielen na orgány ochrany poľnohospodárskej pôdy, ale na každého kto navrhuje stavebné a iné zámery na poľnohospodárskej pôde (spracovateľ, obstarávateľ územnoplánovacej dokumentácie, investor...) vrátane povinnosti riešenia návrhu nepoľnohospodárskeho použitia poľnohospodárskej pôdy alternatívne. Špecifikuje sa, že ide o ochranu najkvalitnejších poľnohospodárskych pôd v príslušnom katastrálnom území podľa kódu chránených bonitovaných pôdnoekologických jednotiek, ktoré súčasne podliehajú povinnosti platenia odvodov za odňatie.

V súlade so zásadami ochrany poľnohospodárskej pôdy navrhuje sa nový spôsob ochrany najkvalitnejšej a najprodukčnejších poľnohospodárskych pôdy v príslušnom katastrálnom území.

Návrh vychádza z potreby chrániť „inštitútom odvodov“ najkvalitnejšiu poľnohospodársku pôdu v katastrálnom území proporcionálne na celom území Slovenskej republiky. Takýto cieľ je možné dosiahnuť individuálnou ochranou taxatívne vymenovaných kódov bonitovaných pôdnoekologických jednotiek (BPEJ) v jednotlivých katastrálnych územiach (KÚ).

Chránené kódy BPEJ v jednotlivých KÚ sú zatriedené na základe deviatich skupín kvality a v rámci každej skupiny kvality podľa hrubého ročného rentového efektu a bodovej hodnoty produkčného potenciálu. V každom KÚ je na tomto princípe chránená poľnohospodárska pôda s najlepšou bonitou. Ak výmera takto chránenej pôdy tvorí menej ako 30% výmery poľnohospodárskej pôdy v danom KÚ, pripočítava sa výmera pôdy s ďalšou najlepšou bonitou. Týmto spôsobom sa vytvoril pre každé KÚ zoznam chránených BPEJ, ktoré v zmysle uvedených pravidiel tvoria minimálne 30% výmery poľnohospodárskej pôdy v danom KÚ. Výsledkom navrhovaného riešenia je aktualizovaná tabuľka kvalitatívnych skupín (kódov BPEJ) s priradením odvodu za odňatie poľnohospodárskej pôdy podľa skupiny kvality v €/m2, t.j. tabuľka so zoznamom spoplatnených BPEJ pre každé katastrálne územie v rámci územia SR.

### K bodu 13

Ustanovuje sa zjednodušenie konania správneho orgánu pri posudzovaní návrhu stavieb železničných dráh na poľnohospodárskej pôde

### K bodu 14

S cieľom zjednodušenia konania pri odnímaní poľnohospodárskej pôdy pre stavebné účely v hraniciach zastavaného územia obce, bolo snahou rezortu pôdohospodárstva usmerniť investorov stavieb do využívania nezastavaných plôch – prelúk v hraniciach zastavaného územia obce. Z praktických skúseností a šetrní v skutočne zastavanom území obcí a miest bolo zistené, že ide o nevyužívané zanedbané preluky poľnohospodárskej i nepoľnohospodárskej pôdy od niekoľko desiatok m2 až do cca 5000 m2. Ide o poľnohospodárske druhy pozemkov neefektívne pre rastlinnú výrobu, často kontaminované, a zanedbané. Navrhuje sa, aby správny orgán vydával iba stanovisko podľa § 17 ods. 3 zákona (namiesto rozhodnutia) pri odnímaní poľnohospodárskej pôdy a zmene druhu pozemku do výmery 5000 m2, ak sa pozemok nachádza v hraniciach zastavaného územia obce (§ 2 písmeno i) zákona č. 220/2004 Z .z., hranica evidovaná v katastri nehnuteľností) . Návrh správny orgán prešetrí v teréne a spracuje podrobný zápis, ktorý tvorí prílohu spisovej dokumentácie.

### K bodu 15

Navrhuje sa doplnenie dvoch prípadov poľnohospodárskych účelových stavieb (so zastavanou plochou do 25 m2), pri ktorých nie je potrebné vydať rozhodnutie o odňatí poľnohospodárskej pôdy a postačuje iba stanovisko správneho orgánu. Ide o stavby záhradný domček a viničný domček (napríklad hajloch), ktoré svojím charakterom a funkčným určením stavby na 50 % slúžia poľnohospodárskej rastlinnej prvovýrobe. Návrh správny orgán prešetrí v teréne a spracuje podrobný zápis, ktorý tvorí prílohu spisovej dokumentácie.

### K bodu 16

Navrhuje sa legislatívno-technická úprava vzhľadom na vypustenie výnimiek od povinnosti platenia odvodov za odňatie poľnohospodárskej pôdy.

### K bodu 17

Navrhuje sa legislatívno-technická úprava účelovo viazaná na možné predĺženie 10 ročnej doby dočasného odňatia poľnohospodárskej pôdy pre zriadenú slnečnej elektráreň, a to novým rozhodnutím správneho orgánu v tej istej veci najviac o desať rokov, ak predmetom sú odňatia sú pôdy zaradené podľa kódu BPEJ do 6. až 9. skupiny kvality. Návrh správny orgán prešetrí v teréne a spracuje podrobný zápis, ktorý tvorí prílohu spisovej dokumentácie. Novú žiadosť vo veci podáva žiadateľ v poslednom roku pred ukončením právoplatného rozhodnutia.

### K bodu 18

Navrhuje sa zmena straty platnosti rozhodnutia o trvalom odňatí z piatich na tri roky, čím sa dosiahne časový súlad s platnosťou príslušného územného rozhodnutia o umiestnení stavby. Tým sa obmedzí špekulatívne obchádzanie zákona o ochrane poľnohospodárskej pôdy a vydanie ďalšieho územného rozhodnutia pre nový stavebný zámer na tých istých pozemkoch, v rozpore s rozhodnutím o odňatí poľnohospodárskej pôdy. V tomto zmysle podkladom pre územné rozhodnutie podľa stavebného zákona a pre rozhodnutie o odňatí poľnohospodárskej pôdy podľa zákona o ochrane pôdy projektová dokumentácia stavby v tej istej veci.

### K bodu 19

Navrhuje sa zrušenie ustanovenia § 17a. V tomto paragrafe sa taxatívne ustanovuje značný rozsah výnimiek oslobodenia odňatia od platenia odvodov. Tieto výnimky predstavujú cca. 70 % všetkých záberov poľnohospodárskej pôdy. Zmenu rozsahu výnimiek z oslobodenia ustanoví nariadenie vlády SR v rozsahu podľa bodu 33. tohto návrhu zákona.

### K bodu 20

Vkladá sa nový § 18a, ktorý ustanovujú zásady a postup pri zakladaní porastu rýchlorastúcich drevín na poľnohospodárskej pôde. Ustanovuje sa register plôch porastov rýchlorastúcich drevín na poľnohospodárskej pôde, ktorý vedie obvodný pozemkový úrad. Centrálny register plôch porastov rýchlorastúcich drevín na poľnohospodárskej pôde vedie a aktualizuje pôdna služba, čím sa sleduje cieľ zabezpečenia ochrany dotknutej poľnohospodárskej pôdy so zámerom nutnosti vykonávania odborného dohľadu z aspektu zásad právnej ochrany poľnohospodárskej pôdy, vrátane dohľadu nad vykonaním spätnej rekultivácie poľnohospodárskej pôdy. V prípade, že zásady ochrany pôdy (na plochách porastov rýchlorastúcich drevín a susedných pozemkov) zakladateľ porastu nedodrží, pôdna služba túto skutočnosť oznámi správnemu orgánu, ktorý začne konanie o priestupku alebo správnom delikte. Ustanovenie účelovo rieši možnosť založenia porastu rýchlorastúcich drevín na poľnohospodárskej pôde nižšej kvality zaradenej do 6. až 9. skupiny kvality

### K bodu 21

Legislatívno-technická úprava týkajúca sa doplnenia kompetencií obvodného pozemkového úradu vo väzbe na doplnený § 18a.

### K bodu 22

Do ustanovenia § 24 ods. 1 zákona bola doplnená kompetencia Ústredného kontrolného a skúšobného ústavu poľnohospodárskeho.

### K bodu 23

Legislatívno-technická úprava týkajúca sa kompetencií pôdnej služby t.j. Výskumného ústavu pôdoznalectva a ochrany pôdy Bratislava (ďalej len „výskumný ústav“). Tvorcom a správcom máp bonitovaných pôdno-ekologických jednotiek je výskumný ústav. Navrhované doplnenie vyplynulo z potrieb praxe. Akékoľvek zmeny v mapách bonitovaných pôdno-ekologických jednotiek môže vykonávať iba výskumný ústav na základe komplexného prieskumu kvality poľnohospodárskych pôd vyjadrených kódom bonitovaných pôdno-ekologických jednotiek. Tým sa vylúči nesystémové individuálne prešetrovanie kódov BPEJ na nízkych výmerách (často iba z dôvodu pripravovanej výstavby na poľnohospodárskej pôde), ktoré nie je možné zapracovať do máp BPEJ, ani do údajov o BPEJ, ktoré zo zákona obsahuje kataster nehnuteľností a poskytuje správa katastra a obvodný pozemkový úrad.

### K bodu 24

Navrhuje sa doplnenie dvoch prípadov priestupkov vo väzbe na doplnené znenie § 9 a doplnené ustanovenie § 18a. Následne sa doplňuje ustanovenie o uložení príslušnej pokuty.

### K bodom 25 až 27 a k bodom 30 a 31

Legislatívno-technická úprava týkajúca sa zmeny prepočtu slovenskej koruny na euro.

### K bodom 28 a 29

Legislatívne - technická úprava. Navrhuje sa doplnenie titulu správneho deliktu v § 26 ods. 1 písmenami f) a g) vo väzbe na doplnené ustanovenie § 9 a § 18a.

### K bodu 32

Zákon definuje pôdu ako nenahraditeľný prírodný zdroj s viacerými prirodzenými funkciami hodnými ochrany najvyššieho stupňa. Deklaruje význam poľnohospodárskej pôdy ako neobnoviteľného prírodného zdroja a základnej zložky životného prostredia. V tomto zmysle obsahuje toto splnomocňovacie ustanovenie zásadné systémové prvky ochrany pôdy v podrobnostiach identifikácie kvality a druhu poľnohospodárskej pôdy. Z praktického hľadiska flexibility boli vypustené prílohy č. 1 až 3 platného zákona o ochrane pôdy a následne boli doplnené do vykonávacieho predpisu v celom rozsahu uvedených a aktualizovaných príloh (do vyhlášky č. 508/2004 Z. z.). Vzhľadom na zmeny vo vykonávacej vyhláške k zákonu o katastri nehnuteľností, bola doplnená príloha v predmete poľnohospodárske druhy pozemkov a spôsob ich využívania.

### K bodu 33

Navrhuje sa splnomocňovacie ustanovenie na vydanie nariadenia vlády vo väzbe na ochranu najkvalitnejších poľnohospodárskych pôd v v katastrálnom území podľa kódov chránených BPEJ.

### K bodu 34

Ustanovuje sa prechodné ustanovenie účinné k 1. januáru 2013 vo vzťahu ku konaniam pred účinnosťou zákona.

### K bodu 35

Vypúšťajú sa prílohy č. 1 až 3 zo zákona. Z dôvodu flexibility v prípade aktualizácie limitných hodnôt a metód ich zisťovania, napríklad rizikových látok v pôde, tieto budú doplnené do vykonávacej vyhláške č. 508/2004 Z. z.

### K článku II

V záujme zamedzenia drobenia poľnohospodárskej pôdy nachádzajúcej sa za hranicou zastavaného územia obce, navrhuje sa doplnenie, ktoré rieši opatrenia proti drobeniu pozemkov, konkrétne rozparcelovávaniu veľkých parciel vo voľnej poľnohospodárskej krajine. Rozparcelovaná orná pôda je na podklade geometrického plánu zmenená v katastri nehnuteľností na záhradu a až následne sa pripravuje na zmenu jej funkčného využitia pre stavebné účely v rozpore s ustanoveniami zákona o ochrane pôdy a stavebného zákona. Takto riešené satelity stavebných pozemkov vo voľnej poľnohospodárskej krajine sú bežnou praxou.

Návrh doplnenia § 24 ods. 3 písm. d)zákona č. 180/1995 Z. z. sleduje a rieši zamedzenie drobenia ucelených honov poľnohospodárskej pôdy vo voľnej poľnohospodárskej krajine, ktorá je obhospodarovaná a využívaná pre pestovanie poľnohospodárskych plodín.

Ako neaktuálna, vypúšťa sa poznámka pod čiarou .

### K článku III

### K bodu 1

Vo väzbe na § 18a v návrhu novely zákona č. 220/2004 Z. z., kde sa navrhuje pre rýchlorastúce dreviny na poľnohospodárskej pôde na produkciu energetickej biomasy pestovanie najviac na 20 rokov, bolo potrebné na túto zmenu reagovať vypustením textu týkajúceho sa rýchlorastúcich drevín z § 8 ods. 2 písm. b), aby na ostatné dreviny, ktoré sú v  tomto ustanovení uvedené ostala zachovaná lehota 30 rokov.

### K bodu 2

Osobitne pre rýchlorastúce energetické dreviny sa ustanovuje lehota na ich pestovanie, a to najviac na 20 rokov v súlade s novelou zákona č. 220/2004 Z. z.

### K článku IV

Účinnosť zákona sa navrhuje 1. apríla 2013.

Bratislava 31. októbra 2012

Robert Fico, v. r.

predseda vlády

Slovenskej republiky

Ľubomír Jahnátek, v. r.

minister pôdohospodárstva

a rozvoja vidieka Slovenskej republiky